paragraph_text: Lille je osnovan nakon spajanja klubova Olympique Lillois i SC Fives. Oba kluba bili su klubovi osnivači profesionalne francuske nogometne lige, a Lillois je bio njezin prvi prvak. Lille je do danas osvojio tri naslova prvaka Ligue 1 (1946., 1954. i 2011. godine) i šest francuskih kupova (čime se nalazi na četvrtom mjestu najuspješnijih klubova). Lille i Red Star FC su jedini francuski klubovi koji su osvojili natjecanje francuskog kupa tri sezone za redom. Lille je trenutni prvak francuskog kupa (u finalu 2011. godine pobijedio je Paris Saint-Germain rezultatom 1-0).<ref> To je ujedno bio prvi naslov francuskog kupa kojeg je Lille osvojio nakon davne 1955. godine. Najuspješniji rezultatski period Lillea bilo je razdoblje između 1946. i 1956. godine kada su klub vodili treneri George Berry i André Cheuva. Osim što je osvojio francuski kup, 2011. godine Lille je također osvojio i naslov prvaka Ligue 1.<ref><ref>